**“ТАСДИҚЛАЙМАН”**

Муҳаммад ал-Хоразмий номидаги ТАТУ Фарғона филиали директори\_\_\_\_\_\_\_\_проф. А. Расулов

2021 йил 30 август

Муҳаммад ал-Хоразмий номидаги Тошкент ахборот технологиялари университети Фарғона филиали Кенгашининг 1-йиғилиши

**баённомаси**

2021 йил 30 август Фарғона шаҳри

Қатнашдилар – Кенгаш аъзоларидан 21 нафари, филиал профессор-ўқитувчилари.

Йиғилиш раиси – проф. А.Расулов.

КУН ТАРТИБИ

I. Республикамиз Президенти Ш. Мирзиёевнинг “Янги Ўзбекистон” газетасига берган интервьюси мазмуни ва ундан келиб чиқадиган вазифалар ҳақида.

Маърузачи: А. Қодиров

II. Республикамиз Президентининг “ijro.gov.uz” ижро интизоми идоралараро ягона электрон тизими самарали фаолият кўрсатишини таъминлашга қаратилган қўшимча чора-тадбирлар тўғрисида”ги 2021 йил 31 май ПҚ-5132-сон қарорини филиалдаги ижроси ҳақида.

Ахборотчи: Д. Онарқулова

III. Мустақилликнинг 30 йиллик байрамига тайёргарлик кўриш ва ўтказиш тўғрисида.

Ахборотчилар: А. Райимов, И. Рустамов

IV. Филиалнинг 2021-2022 ўқув йилига тайёргарлик ҳолати тўғрисисида.

Ахборотчилар: И. Тожибоев, Х. Абдурахмонов

V. Кафедраларнинг ўқув жараёнига доир иш режаларини, дастурларни, услубий мажмуаларни ҳамда маъруза олиб борувчи ассистент-ўқитувчилар рўйхатини тасдиқлаш.

Ахборотчилар: Ш. Умаров, кафедра мудирлари

VI. Филиал Кенгаши йиллик иш режаси, аъзолари рўйхатини, Маслаҳат Кенгашини, Бошқарув аъзолари рўйхатини (М. Мирзаев), факультетлар, бўлимлар, ТТЖ (М. Носиров) ҳамда Васийлик (Ш. Ғаниева), Рағбатлантириш, Стипедияларга тақдим этиш (Р. Нуриддинова), АРМ (И.Тажибаев), АТМ (А.Полвонов) бўлимлари йиллик режалари, Педагог ходимларни танлов асосида ишга қабул қилиш тартиби (И. Тожибоев), Жамоатчилик (И. Билолов), Хотин-қизлар қўмитаси (Ш. Ғаниева) жамоатчилик Кенгашларининг йиллик иш режалари ҳамда аъзолари рўйхатини, Низомларини тасдиқлаш.

Ахборотчилар: М. Мирзаев, Жамоатчилик Кенгашлари масъуллари.

VII. Турли масалалар:

1. ТАТУ, Олий ва ўрта махсус таълим вазирлиги, Республика таълим сифатини назорат қилиш инспекцияси томонидан филиалда ўтказилган ўрганиш ва текширув натижалари ҳақида ҳамда келгусида бажариладиган ишлар тўғрисида.

Ахборотчи: И. Тожибоев

2. 2021-2022 ўқув йилида ТТЖда туриш учун тўлов масаласи.

Ахборотчи: М. Носиров

3. Диссертация мавзуларини тасдиқлаш ҳамда илмий маслаҳатчи тайинлаш тўғрисида.

Ахборотчи: М. Мирзаев.

**I. Биринчи масала юзасидан** А. Кадировнинг ахбороти эшитилди.

“Янги Ўзбекистон” газетасининг 2021 йил 17 август, сешанба кунидаги № 165 (421) сонида Ўзбекистон Республикаси Президенти Ш.Мирзиёевнинг “Янги Ўзбекистон” газетасига берган интервьюси мазмуни ва ундан келиб чиқадиган вазифалар юзасидан Президент Ш.Мирзиёев Ўзбекистоннинг охирги 5 йилликдаги ривожланиш йўли, ички ва ташқи сиёсати, ҳозирги куннинг устувор вазифаларига боғлиқ мавзулардаги саволларга батафсил жавоб берди. Интервью давомида Президентимиз Шавкат Мирзиёев томонидан билдирилган фикрларни қисқача қилиб, Ўзбекистоннинг кейинги йиллардаги ривожланишига биринчи раҳбар томонидан берилган қисқа ва лўнда баҳо, шунингдек, мамлакатимизда амалга оширилиши кутилаётган долзарб вазифалар тўғрисидаги муҳим маълумотларни айтиб ўтди.

Хусусан, Давлат суверенитети, мамлакат чегаралари дахлсизлиги, халқимизнинг тинч-осойишта ҳаёти, миллий манфаатлари самарали таъминланди. Эндиги вазифа, эришилган ютуқларга таянган ҳолда мамлакатимиз тараққиётини янги, юксак босқичга кўтариш эканлиги ва бунинг учун янги ислоҳотларни амалга ошириш объектив зарурат ва навбатдаги энг муҳим стратегик вазифа эканлиги суҳбатда алоҳида таъкидланди.

Стратегик вазифа доирасида Президентимиз томонидан “Янги Ўзбекистон” тушунчасига тасниф берилиб, бу – “демократия, инсон ҳуқуқ ва эркинликлари борасида умумэътироф этилган норма ва принципларга қатъий амал қилган ҳолда, жаҳон ҳамжамияти билан дўстона ҳамкорлик тамойиллари асосида ривожланадиган, пировард мақсади халқимиз учун эркин, обод ва фаровон ҳаёт яратиб беришдан иборат бўлган давлат” эканлигига урғу берилди. Ушбу вазифаларни бажариш йўлида асосий тўсиқлар сифатида давлат ва ҳокимият идораларининг узоқ вақт давомида халқ ҳаётидан узилиб қолганлигини, халқ билан яқиндан мулоқот ўрнатмаганини ва халқ манфаатларини ҳимоялашда сансалорликка йўл қўйганлиги таъкидланди.

Олиб борилаётган жадал ислоҳотлар натижасида узоқ йиллар давомида ечилмай келаётган “оғриқли масалалар” ниҳоят ўз ечимини топаётганлиги ва бу орқали жамият аъзоларининг каттагина қисмининг ҳаёти ва фаолиятида ижобий ўзгаришлар кириб борганлиги аҳоли томонидан мамнуният билан қабул қилинди. Хусусан, “прописка”, мажбурий меҳнат, фермерлар учун пахта ва ғаллага давлат буюртмасини белгилаш, валюта ва нақд пул чекловлари каби узоқ даврлардан давом этиб келаётган эски тартибларнинг бекор қилиниши аҳолининг иқтисодий ва ижтимоий ҳуқуқлари доирасини кенгайтириб, мамлакатда адолат тамойилларини мустаҳкамлади ва давлат институтларига бўлган ишонч ҳиссини кучайтирди.

Мамлакат тараққиётининг ҳозирги босқичидаги энг устувор вазифалар нималардан иборат, деган саволига давлатимиз раҳбари жавоб берар экан, мамлакат олдида турган асосий олтита масалани алоҳида ажратиб кўрсатди.

***Биринчи устувор вазифа***, халқ фаровонлигини, одамларнинг ҳаёт даражасини ҳар томонлама ошириб бориш. Бунинг учун янги иш ўринлари, даромад манбаларини яратиш, камбағалликни қисқартириш, қишлоқ ва шаҳарларни обод қилиш.

***Иккинчи устувор вазифа***, иқтисодий тараққиёт соҳасида ўсиш нуқталарини аниқлаш ва уларга алоҳида аҳамият қаратиш, шу тариқа Янги Ўзбекистон иқтисодиётининг рақобатбардошлигини ошириш. Бунинг учун иқтисодиётни жадал ва пухта модернизация ва диверсификация қилиш, хусусийлаштириш жараёнларини изчил амалга ошириш, иқтисодий соҳадаги миллий манфаатларимизни мустаҳкамлашга хизмат қиладиган мутлақо янги ёндашувларни қўллашга устувор аҳамият бериш муҳим ҳисобланади.

***Учинчи устувор вазифа***, глобал пандемия даврида тадбиркорлар қатламини қўллаб-қувватлаш. Бу эса истиқболда муҳим ижтимоий қатлам ҳисобланган ўрта синфнинг кўламини янада оширишга ижобий таъсир кўрсатади.

***Тўртинчи устувор вазифа***, аграр соҳани бутунлай янги асосда ташкил этиш орқали тармоқнинг самарадорлиги ва рақобатдошлигини ошириш, ушбу йўналишда минглаб янги иш ўринлари яратиш ва қишлоқ жойларда одамларнинг ҳаёт даражасини юксалтириш.

***Бешинчи устувор вазифа***, пандемия даврида халқимизнинг соғлиги ва ҳаётини асраш. Бунинг учун тиббиётнинг бирламчи бўғинини кучайтириш, малакали кадрлар тайёрлашни жадаллаштириш, айниқса қишлоқ жойлари ва маҳаллаларда тиббий хизматни сифат жиҳатидан янги босқичга кўтариш.

***Олтинчи устувор вазифа***, янги шароитда маънавий-маърифий ишларни кучайтириш. Маданий-маърифий ишларни тўғри ташкил этиш ва йўлга қўйиш мамлакатнинг бугунги ва келгуси ривожланиши учун мустаҳкам пойдевор ҳисобланади. Президентимиз Ўзбекистоннинг ташқи сиёсатидаги аҳамиятли жиҳатларга тўхталар экан, ушбу йўналишда кейинги йилларда жуда катта ижобий ўзгаришлар ва ютуқларга эришилганлигини таъкидлади. Хусусан, қўшни давлатлар билан позитив муносабатларни ўрнатишга йўналтирилган ташқи сиёсат натижасида қисқа даврда Ўзбекистоннинг Марказий Осиё минтақаси ва жаҳон миқёсидаги сиёсий ўрни ва нуфузи кескин ошди. Дунёда Ўзбекистонга нисбатан ишонч ва ҳамкорликка интилиш ҳаракатлари кучайди. Шунингдек, Ўзбекистоннинг мураккаб ташқи сиёсий муаммоларни ечиш жараёнидаги фаоллиги ортиб, унинг ташқи сиёсий салоҳияти янада кучайди. Хусусан, Ўзбекистон кейинги йилларда Марказий ва Жанубий Осиё минтақаларидаги интеграция ва ҳамкорлик жараёнларини фаоллаштиришда тобора муҳим роль ўйнамоқда. Маълумки, ислоҳотлар самараси кўп жиҳатдан жойлардаги раҳбар кадрларнинг билим ва тажрибасига боғлиқ. Давлатимиз раҳбари бошқарув кадрларининг фаолияти юзасидан берилган саволга ушбу ҳолат уни қийнаб келаётган масалалардан бири эканлигини маълум қилди.

Кейинги йилларда жамиятдаги қонун бузилиши, адолатсизлик, инсон ҳуқуқларига беписанд муносабат, коррупция ҳолатлари фуқаролар ва кенг жамоатчилик томонидан қизғин муҳокама қилинаётган муаммолардан ҳисобланади ва унга қарши жиддий кураш олиб борилаётганлиги тўғрисида Президентимиз Шавкат Мирзиёев рақамли далиллар билан маълумот бериш билан бирга, ҳар қандай жиноят жазосиз қолмаслигини алоҳида таъкидлаб ўтди. Интервью давомида юртимизда олиб борилаётган бунёдкорлик ишлари тўғрисида ҳам тўхталиб ўтди. Хусусан, кейинги йилларда Ўзбекистонда замонавий уй-жойлар қуриш бўйича янги давр бошланганлигини таъкидлаб, ўтган даврларга нисбатан ҳар йили 4-5 баробар кўп янги уйлар барпо этилаётганлигини мисол қилиб кўрсатди. Қурилаётган замонавий уйлар нафақат арзон, балки қулай, шинам ва янги “ақлли” технологиялар билан жиҳозланаётганлиги замоннинг талабидир. Президентимиз ўз интервьюсида мамлакатимиз ёшлари ҳақида жуда илиқ ва батафсил фикрлар билдирди.

Давлатимиз раҳбарининг фикрига кўра, “Кенг кўламли ислоҳотларимизни самарали амалга оширишда улар ҳал қилувчи куч бўлиб майдонга чиқмоқда. Айнан замонавий билим олган, илғор касб-ҳунарларни, инновацион технологияларни, хорижий тилларни пухта эгаллаган ўғил-қизларимиз мамлакатимизни янада тараққий эттиришда етакчи ўрин тутади”. Шу сабабдан ҳам, “ёш авлод вакилларининг билим олиши, илм-фан, инновациялар, адабиёт, санъат ва спорт соҳасидаги истеъдод ва салоҳиятини юзага чиқариши, уларнинг жамиятимизнинг ижтимоий-сиёсий ҳаётида фаол иштирок этиши учун барча шароитларни яратишга устувор аҳамият бермоқдамиз”. Ёшларнинг пухта билим олишини таъминлаш мақсадида мамлакат таълим тизимида кейинги йилларда салмоқли ишлар амалга оширилди. Президентимиз Шавкат Мирзиёев таълим тизимида амалга оширилган ўзгаришларга тўхталиб ўтаркан, қуйидаги рақамларга эътиборни қаратди. Хусусан, Ўзбекистонда олий таълим муассасалари сони 141 тага етди, 26 та хорижий олий таълим муассасасининг филиаллари барпо этилди, қабул квоталари қисқа даврда 3 баробарга оширилди, турли аҳоли қатламлари учун имтиёз ва грантлар сони, олий таълим қамрови даражаси сезиларли ошди.

Президент суҳбат давомида шунингдек, ота-онасидан ажраган, меҳрга муҳтож болаларни қўллаб-қувватлаш, уларнинг таълим-тарбия олиши, иш жойи ва уйига эга бўлиши, жамиятда муносиб ўрин топиши, “Меҳрибонлик уйлари”, махсус мактаб-интернатлар ва “Болалар шаҳарчаси”нинг моддий-техник базаси, кадрлар салоҳиятини мустаҳкамлашга жиддий эътибор берилаётганлигини алоҳида урғулади. Жумладан, “Меҳрибонлик уйлари” ва махсус мактаб-интернатларда таълим-тарбия самарадорлигини ошириш бўйича янги тизим жорий этилаётганини ва унга кўра, етим ва ота-она қарамоғидан маҳрум бўлган болаларни уй-жой билан таъминлаш тартиби белгиланганлигини алоҳида таъкидлаб ўтди. Суҳбат сўнггида Президентдан ҳар бир хонадоннинг файзу фариштаси бўлган кекса авлод вакиллари, фахрийларга кўрсатиб келинаётган амалий ишлар ривожи ҳақидаги фикрлари сўралди.

Давлатимиз раҳбари мамлакатимизнинг бугунги тинч-осойишта ҳаётга, ёруғ кунларга етиб келишида қанча-қанча авлод вакиллари, ота-боболаримизнинг сабр-матонат билан бошларидан ўтказган машаққатлари эвазига бўлганлигини алоҳида таъкидлаб, “бундай мард ва олижаноб аждодларимиздан ўтганларининг хотирасини улуғлаб, ҳамиша чуқур ҳурмат-эҳтиром билан ёд этиш, бугун орамизда яшаб келаётган муҳтарам нуронийларимизни ҳар томонлама ардоқлаш – муқаддас бурчимиздир” – деб эътироф этди. Президентимиз Шавкат Мирзиёев суҳбатни якунлар экан, кўпмиллатли халқимизни яқинлашиб келаётган мустақиллик байрами билан чин қалбдан табриклаб, ҳар бир хонадон, ҳар бир ватандошимизга тинчлик-хотиржамлик, файзу барака, бахту саодат доимо ёр бўлиши тўғрисида тилак билдирди.

Ёшлар иши бўйича директор ўринбосари И. Тожибоев, Касаба уюшма раиси И. Рустамов, кафедра мудирлари Д. Ганиева, Г. Кучаровалар юқоридаги таклифни қўллаб-қувватлаб, фикр-мулоҳаза билдирдилар.

**II. 1-Масала:** Ўзбекистон Республикаси Президентининг 2021 йил 31 майдаги “Ijro.gov.uz” ижро интизоми идоралараро ягона электрон тизими самарали фаолият кўрсатишини таъминлашга қаратилган қўшимча чора-тадбирлар тўғрисида”ги ПҚ-5132-сон қарори ижроси тўғрисида.

**Ахборотчи:** Жисмоний ва юридик шахсларнинг мурожаатлари билан ишлаш, назорат ва мониторинг бўлими бошлиғи - **Д.Онаркулова**

Қабул қилинаётган қонунчилик ҳужжатлари ва топшириқлар бажарилишининг таъсирчан тизимини яратишда “Ijro.gov.uz” ижро интизоми идоралараро ягона электрон тизими ўрнини мустаҳкамлаш, унинг аҳамиятини янада ошириш ҳамда самарали фаолият кўрсатишини таъминлаш мақсадида:

Ўзбекистон Республикаси Президентининг 2021 йил 31 майдаги “Ijro.gov.uz” ижро интизоми идоралараро ягона электрон тизими самарали фаолият кўрсатишини таъминлашга қаратилган қўшимча чора-тадбирлар тўғрисида” ПҚ-5132-сон қарори ҳамда Олий ва ўрта махсус таълим вазирлигининг 2021 йил 1 июндаги 245-сон буйруғи ижросини таъминлаш мақсадида филиалнинг 2021 йил 8 июндаги 190-сонли ички буйруғи чиқарилган.

Ушбу буйруқда Директор ўринбосарлари (И.Тожибоев, Р.Нурдинова, А.Кадиров), Жисмоний ва юридик шахсларнинг мурожаатлари билан ишлаш, назорат ва мониторинг бўлими бошлиғи (Д.Онарқулова) ва Девонхона мудири (М.Хамдамова)ларига: қонунчилик ҳужжатлари ва топшириқларни тўлиқ ва ўз вақтида бажарилишини ва бу ҳақда “Ijro.gov.uz” тизимига белгиланган шаклдаги маълумотларни киритиб борилишини таъминлаш вазифаси юклатилган.

“Ijro.gov.uz” ижро интизоми идоралараро ягона электрон тизими орқали қонунлар, Ўзбекистон Республикаси Президентининг фармон, қарор, фармойиш ва топшириқлари ижросини назорат қилишнинг мутлақо янги тизими филиалимизда жорий қилинди.

“Ijro.gov.uz” тизими орқали 2021 йил 15 апрелдан бошлаб иш юритилиб келинмоқда. Яъни, ушбу тизим Директор, Директор ўринбосарлари, Бошқарма бошлиғи, Девонхона, Мониторинг ва ички назорат бўлими ва Деканатларга бириктирилган. 2021 йил 1 августдан бошлаб эса яна 7 та бўлимга, яъни, Ахборот технология маркази, Ахборот ресурс маркази, Маркетинг бўлими, Ходимлар билан ишлаш бўлими, Бухгалтерия хисоби бўлими, Ўқув услубий бўлими ва Таълим сифатини назорат қилиш бўлимларига ҳам бириктирилди.

Филиалимизда “Ijro.gov.uz” тизими орқали шу кунгача иш юритиб келмоқдамиз. Ушбу тизим орқали иш хажми камайиб иш унумдорлиги ошди. Бу тизимга апрель ойидан август ойигача 880 та хужжат келиб тушган бўлиб, улардан 837 таси ижро қилинди, 37 таси иш жараёнида, 6 таси муддати ўтиб ижро қилинган хужжатлардир. Яъни, Олий ва ўрта махсус таълим вазирлигидан 422 та буйруқ, Фарғона вилоят хокимлигидан 218 та, Тошкент ахборот технологиялари университетидан 140 та буйруқ, Олий ва ўрта махсус таълим вазирлигининг Вазирлар Махкамасидан 10 та буйруқ, Олий ва ўрта махсус таълим вазирлигининг ПҚ топшириқлари 7 та, Ташкилотлардан келган хатлар 79 та, Олий ва ўрта махсус таълим вазирлигининг қўшма қарорлари 4тани ташкил этади.

Ушбу масала бўйича директор ўринбосари И. Тожибоев, факультет деканлари Ф. Мухтаров, О. Отақуловлар фикр-мулоҳаза, таклифлар билдирдилар.

**III. Учинчи масала** бўлган Ўзбекистон Республикаси Мустақиллигининг 30 йиллик байрамига тайёргарлик кўриш ва уни ўтказиш тўғрисида А. Раимов ахборот берди.

Филиалда пандемия шароитида Ўзбекистон Республикаси Мустақиллигининг 30 йиллигини нишонлашга тайёргарлик кўриш ва уни юқори савияда ўтказиш мақсадида Ёшлар билан ишлаш, маънавият ва маърифат бўлими 2021-2022 ўқув йили учун чора-тадбирлар лойиҳасини ишлаб чиқди.

Янги ўқув йилининг биринчи ўн кунлиги давомида онлайн мустақиллик дарсларини ўтказиш бўйича кафедра мудирлари, гуруҳ мураббийларига топшириқлар берилди. Режага мувофиқ икки ҳафта давомида мустақиллик ва миллий ғоя тарғиботи, халқимизнинг миллий юксалиш йўлидаги мақсадлари, миллий ғоянинг мазмун-моҳияти ва аҳамиятини барча профессор-ўқитувчилар ва талабалар ўртасида тушунтириш тадбирлари ўтказилиши белгиланди.

Янги ўқув йилининг 1-ҳафтасида дарс жадвалига мувофиқ барча йўналишларда 1-жуфтлик (2 соат) 10 соат ҳажмда “Мустақиллик дарси” машғулотларини ўтказиш бўйича режа ишлаб чиқилди ва намунавий ўқув дастури, маъруза матнлари кафедраларга етказилди.

Факультет деканларига Ўзбекистон Республикаси Мустақиллигининг 30 йиллигини ҳамма ўз уйида – оила даврасида нишонлаш тўғрисида тарғибот ишлари режаси барча профессор-ўқитувчилар, ҳодимлар ва талабаларга етказилди.

Ушбу масала бўйича факультет деканларии О.Отақулов ва Ф. Мухтаров, кафедра мудири И. Билоловлар фикр-мулоҳаза, таклифлар билдирдилар.

**IV. Филиалнинг 2021-2022 ўқув йилига тайёргарлик ҳолати** юзасидан И.Тожибоев ахборот берди.

Филиалда 2021/2022 ўқув йилида жами **7** та бакалавриат таълим йўналишлари ва **2** та магистратура мутахассисликларида жами**2363** нафар талаба **49** нафар магистрантлар таҳсил олишлари режалаштирилган. Кундузги таълим шаклида таҳсил оладиган **1831** нафар талабалар учун 2 та ўқув биноларидаги **1400** сиғимли **59 та** ўқув хоналари ўқув йилига тайёрланган. Талабалар сонидан келиб чиққан ҳолда ўқув жараёни 2 сменада *(1,3 коэффициентда)* ташкил этилиши режалаштирилган.

Жорий ўқув йилида “Рақамли иқтисодиёт” таълим йўналиши бўйича 25 нафар талабани қабул қилиш амалга оширилмоқда.

Филиалдаги барча таълим йўналишлари учун Ўзбекистон Республикаси Олий ва ўрта махсус таълим вазирлиги томонидан тасдиқланган малака талаблари ва ўқув режалари мавжуд. Улар асосида барча таълим йўналишлари ва мутахассисликлар учун ишчи ўқув режалар ишлаб чиқилган.

2021/2022 ўқув йилида филиалда 121 та фан ўқитилиши режалаштирилган, улардан 70 таси мажбурий фанлар, 51 таси талаба танлови фанларидан иборат.

Филиалнинг барча курс талабалари учун дарс жадваллари ишлаб чиқилган ва тасдиқланган. Ўқув жараёни графиги ва Таълимнинг кредит тизими бўйича 2-3-курслар учун ўқув семестрининг 1-хафтаси кредит ҳафтаси, 1-курслар учун эса 4 ҳафта кредит ҳафтаси этиб белгиланган.

Ҳозирда филиалда 2021/2022 ўқув йили учун 115 нафар профессор-ўқитувчи рўйхати шакллантирилган. Филиалда фаолият юритаётган   
115 нафар профессор-ўқитувчидан 3 нафари фан доктори, профессор,   
34 нафари фан номзоди (PhD), доцентлар бўлиб, илмий салоҳият 32% ни ташкил қилади. 7 нафар магистратура битирувчиларини ишга қабул қилиш бўйича Маслаҳат кенгаши ҳужжатларни ўрганмоқда. Бундан ташқари, танлов фанларига бошқа ОТМ ва соҳа корхонасидан мутахассисларни жалб қилиш ишлари амалга оширилмоқда.

Ишчи ўқув режалар асосида кафедраларнинг ўқув юкламалари ҳисобланиб, штатлар ажратилган.

Филиалнинг 9 кафедрасида барча профессор-ўқитувчиларининг шахсий иш режалари лойиҳа ҳолатида тайёрланган.

2021/2022 ўқув йилида бакалавриат таълим йўналишлари ва магистратура мутахассисликларида ўқитиладиган **121 та** фанларнинг контентлари филиалнинг масофавий таълим платформасига жойлаштирилмоқда. Филиалда масофавий таълим тизими сифатида <http://moodle.fbtuit.uz> платформасидан фойдаланилиб келинмоқда. Ҳозирги кунда ушбу платформада “2021/2022 o'quv yili kuzgi semestr” очилган. Унга 9 та кафедра ташкил этилган ва ҳар бир кафедранинг кузги семестрда ўтиладиган жами 104 та фанларнинг контентлари яратилган:

Ахборот технологиялари кафедрасида 11 та;

Дастурий инжиниринги кафедрасида 9 та;

Хорижий тиллар кафедрасида 2 та;

Ахборот хавфсизлиги кафедрасида 14 та;

Табиий фанлар кафедрасида 12 та;

Компьютер тизимлари кафедрасида 10 та;

Ахборот таълим технологиялари кафедрасида 14 та;

Телекоммуникация инжиниринги кафедрасида 13 та;

Ўзбек тили ва гуманитар фанлар кафедрасида 19 та.

Филиал Ахборот-ресурс маркази фондида **4565** номда **13134** нусха китоб ва **28** номда **132** нусхада **16667257** сўмлик газета–журналлар мавжуд.

Ахборот-ресурс маркази махсус масофадан туриб фойдаланиш учун ТАТУФФ “**Электрон кутубхона**” <https://lib.fbtuit.uz/index.html> **веб сайти** ҳамда тармоқларда мессенжерлар орқали хизмат кўрсатиш мақсадида телеграммда [https://t.me/libfbtuituz\_bot](https://t.me/libfbtuituz_bot%20) ҳаволаси орқали ТАТУФФ **электрон кутубхона боти** ишга туширилган. Электрон ўқув зали мавжуд бўлиб, унда умумий **14** та компьютер ишчи ҳолатда ва интернет тармоғига уланган.

2021/2022 ўқув йили учун август ойи ҳолатига “HEMIS” тизимига жами **87 та** фанлар рўйхатдан ўтган. Ушбу фанларга жами **1975** нафарфойдаланувчилар, шулардан **1864** нафар талабалар *(бакалавр, магистр, сиртқи),* **111** нафар профессор-ўқитувчилар *(педагог, бошқарувчи, назоратчи, раҳбар роллари)* бириктирилган.

Филиалда жами **370** та компьютер жамланмаси мавжуд. Улардан ўқув жараёнига **215** таси ажратилган. Ҳар 100 та талабага 9 компьютер жамланмаси тўғри келмоқда. Ушбу компютерларни 14 та компьютер синфларига, 1 та лингафон хонасига ва 14 та Ахборот-ресурс марказига тақсимланган.

Филиалда жорий этилган ахборот тизимлари:

- <http://mitc.ijro.uz/> -ижро интизомни назорат қилиш тизими.

- <https://hemis.fbtuit.uz/> - HEMIS ахборот тизими,

- <http://moodle.fbtuit.uz/> - масофавий таълим тизими.

- <http://vq.tatuff.uz/> - филиал директор виртул қабулхонаси.

- <https://c.fbtuit.uz/> - талабалар учун тўлов-шартнома олиш тизими

- <https://infox.edu.uz/> -Олий таълим вазирлиги билан ҳужжат айланиш тизими.

Филиалда 2 та ўқув бинода жами **59 та** ўқув хоналари мавжуд бўлиб, барча ўқув хоналари ўқув йилига тайёр ҳолатда. Барча ўқув хоналарида етарлича парта, стуллар, доска, шкафлар мавжуд. **80%** ўқув хоналари ахборот коммуникацион технологиялар (компьютер, проектор) билан жиҳозланган. Филиалда 1- ва 2-ўқув биноларда жами 30 дона замонавий   
Wi-Fi (UniFi™) роутерлар ўрнатилган бўлиб, филиал ҳудуди Wi-Fi билан 100% қамраб олган.

Филиалда жами **1 та** Талабалар турар жойи мавжуд бўлиб, умумий сиғими **300 ўринни** ташкил этади. ТТЖ да талабалар учун етарли шароитлар яратилган бўлиб, 2 та телевизор, 4 та кир ювиш машинаси, 8 та газ плитаси,   
4 та холодилник ва 5 та дазмол билан таъминланган.

Ишлар бошқармаси бошлиғи Х. Абдурахмонов, Бош ҳисобчи М.Юнусалиева ва директор ўринбосари А. Кадировлар ушбу масала юзасидан ижобий фикр-мулоҳаза билдирдилар.

**V. Бешинчи масала юзасидан** Ш. Умаров ахборот берди

Филиалда 2 та факультет ва 9 та кафедра мавжуд бўлиб, уларда 115 нафар прфоессор-ўқитувчи фаолият олиб бормоқда.

Ўқув жараёни графиги Тошкент ахборот технологиялари университети билан келишган ҳолда тайёрланди.

Кафедралар 27 ва 28 август кунлари йиғилишлар ўтказган. Унда кафедра йиллик иш режаси, кафедра ўқув юкламалари, кафедра профессор-ўқитувчиларининг ўқув юкламалари ва унга мос шахсий иш режалар ҳамда фанлардан ўқув дастурлар ва ишчи ўқув дастурлар тайёрланиб, филиал Кенгашида тасдиқлашга тавсия қилинганлиги тўғрисидаги йиғилиш баённомаларидан кўчирмалар тақдим этилди.

|  |  |  |
| --- | --- | --- |
| **№** | **Кафедра** | **Тасдиқлашга тақдим этилган ҳужжатлар** |
| 1. | Ахборот технологиялари | 1. Кафедра йиғилиш баённомасидан кўчирма 2. Кафедра йиллик иш режаси 3. Кафедра ўқув юкламаси 4. Кафедра профессор-ўқитувчиларига ўқув юклама тақсимоти ва шахсий иш режалар 5. Кафедрада маъруза машғулоти олиб борувчи ассистентлар рўйхати 6. Фанларнинг ишчи ўқув дастурлари 7. Ўқув-услубий мажмуалар |
| 2. | Компьютер тизимлари |
| 3. | Ахборот хавфсизлиги |
| 4. | Табиий фанлар |
| 5. | Хорижий тиллар |
| 6. | Телекоммуникация инжинирнги |
| 7. | Дастурий инжиниринги |
| 8. | Ахборот-таълим технологиялари |
| 9. | Ўзбек тили ва Гуманитар фанлар |

Факультетлар 28 ва 30 август кунлари йиғилишлар ўтказган. Унда факультет йиллик иш режаси филиал Кенгашида тасдиқлашга тавсия қилиш баён қилинган.

|  |  |  |  |
| --- | --- | --- | --- |
| **№** | **Факультет** | **Тасдиқлашга тақдим этилган ҳужжатлар** | **Изоҳ** |
| 1. | Компьютер инжиниринги | 1. Факультет йиғилиш баённомасидан кўчирма 2. Факультет йиллик иш режаси |  |
| 2. | Телекоммуникация технологиялари ва касб таълими | 1. Факультет йиғилиш баённомасидан кўчирма 2. Факультет йиллик иш режаси |  |
| 3. | Ўзбек-Белорусь қўшма факультет | 1. Факультет йиллик иш режаси |  |

2021-2022 ўқув йилида филиал умумий ўқув юклама 123143 соат бўлиб, кафедралар бўйича қуйидагича тақсимланган. Ҳар бир кафедра профессор-ўқитувчисига ўртача ўқув юкламаси 885 соат этиб белгиланди ва кафедраларга штат бирликлари ажратилди.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Кафедра номи** | **Умумий юкламаси** | **Штатлар** | | | | | **ЖАМИ** |
| **кафедра мудири** | **профессор** | **доцент** | **катта ўқитувчи** | **ассистент** |
| 1 | Ахборот технологиялари | 25662 | 1 | 1 | 4 | 8 | 10,5 | 24,5 |
| 2 | Компьютер тизимлари | 14123 | 1 |  | 1 | 4 | 7,25 | 13,25 |
| 3 | Ахборот хавфсизлиги | 7542 | 1 |  | 2,5 |  | 4 | 7,5 |
| 4 | Табиий фанлар кафедраси | 15432 | 1 |  | 5 | 3,5 | 8,75 | 18,25 |
| 5 | Хорижий тиллар | 6003 | 1 |  | 0,25 | 3,25 | 3 | 7,5 |
| 6 | Телекоммуникация инжиниринги | 17286 | 1 |  | 4,25 | 4 | 6,25 | 15,5 |
| 7 | Дастурий инжиниринги | 23225 | 1 | 1 | 3 | 3 | 14 | 22 |
| 8 | Ахборот-таълим технологиялари | 4720 | 1 |  | 2 |  | 2 | 5 |
| 9 | Ўзбек тили ва Гуманитар фанлар | 9150 | 1 | 1 | 2 | 4 | 2,5 | 10,5 |
|  | **ЖАМИ** | **123143** | **9** | **3** | **24** | **29,75** | **58,25** | **124** |

Ҳозирги кунда кафедра профессор-ўқитувчилар қуйидаги таркибда:

|  |  |  |  |  |  |  |
| --- | --- | --- | --- | --- | --- | --- |
| **№** | **Кафедра номи** | **Штат бирлиги** | **Тақсимланиши** | | | **Ишга қабул қилишга тавсия этилаётганлар** |
| **Асосий** | **Ўриндош** | **Вакант** |
| 1 | Ахборот технологиялари | 24,5 | 18 (17,5) | 6 та  (3) | 4,5 | Э.Хомидов,  Ж.Хожиматов  М.Абдусатторова |
| 2 | Компьютер тизимлари | 13,25 | 13 (12,5) | 1 та  (0,75) | 0 |  |
| 3 | Ахборот хавфсизлиги | 7,5 | 6 (5,5) | 1 та  (0,5) | 1,75 |  |
| 4 | Табиий фанлар кафедраси | 18,25 | 14 (14) | 1 та  (0,5) | 3,75 | Х.Кодиров  М.Фозилова |
| 5 | Хорижий тиллар | 7,5 | 5 (5) |  | 2,5 |  |
| 6 | Телекоммуникация инжиниринги | 15,5 | 13 (13) | 6 та  (2,25) | 0,25 | Ш.Тошпўлатов  М.Тиллабоев  И.Тожибоев |
| 7 | Дастурий инжиниринги | 22 | 20 (20) | 4 та  (1,5) | 0,5 | З.Эрматова  Б.Солиев  А.Холматов  У.Азимжонов  Д.Абдурасулова |
| 8 | Ахборот-таълим технологиялари | 5 | 4 (4) | 2 та (1) |  |  |
| 9 | Ўзбек тили ва Гуманитар фанлар | 10,5 | 8 (8) | 3 та (1,5) | 1 |  |
|  | **ЖАМИ** | **124** | **101 та (99,5)** | **24 та (11)** | **15,25** | **13 та, шундан жорий йил магистратура битирувчилари**  **10 та ( 1 та Хорижий ОТМ)** |

**VI. 1. Кенгаш котиби** М. Мирзаев йиғилганларни филиал Кенгашининг бир йиллик иш режаси, Низоми ва регламенти ҳамда танлов бўйича Маслаҳат кенгаши аъзолари рўйхати, Низоми, бундан ташқари Кенгаш аъзолари, Бошқарув йиғилиши аъзолари рўйхати билан таништирди (рўйхат илова қилинади).

Юқоридаги ҳужжатлар таклиф ва мулоҳазалар асосида маъқулланди.

2. Факультет деканлари О. Отақулов ҳамда Ф. Мухтаровлар деканатлар ҳамда факультет Кенгашиларининг бир йиллик иш режалари мазмуни билан йиғилганларни таништириб ўтдилар (илова қилинади).

3. Хотин-қизлар қўмитаси ҳамда Васийлик жамоатчилик Кенгаши раиси Н. Ғаниева қўмита ва Кенгашнинг йиллик иш режаси ҳамда аъзолари рўйхати билан Кенгаш аъзоларини таништириб ўтди (илова қилинади).

4. Илмий бўлим бошлиғи Р. Нурдинова Рағбатлантириш ишчи гуруҳи аъзолари рўйхати, Низоми, номдор стипендиялар бўйича Низом ва Ишчи гуруҳ рўйхати каби ҳужжатлар мазмуни билан Кенгаш аъзоларини таништирди (илова қилинади).

Шунингдек, Ў ва ТИБ директор ўринбосари И.Тожибоев Педагог ходимларни танлов асосида ишга қабул қилиш тартиби (илова қилинади) билан ҳам йиғилганларни таништириб ўтди.

Ушбу ҳужжатлар бир овоздан тасдиқланди.

5. Кафедра мудири И. Билолов Жамоатчилик кенгаши ҳужжатларини, Ишлар бошқармаси бошлиғи Х. Абдурахмонов эса Ишга қабул қилиш Кенгаши ҳужжатларини тақдим қилдилар (илова қилинади).

Кенгаш аъзолари юқоридаги ҳужжатлар ҳақида фикр-мулоҳаза билдириб, бир овоздан маъқулладилар.

6. ТТЖ директори М. Носиров ётоқхонанинг бир йиллик иш режаси, Низоми ҳамда ички тартиб-қоидалари билан таништириб ўтди. Йиғилганлар ушбу ҳужжатларни ҳам маъқулладилар.

АРМ директори И. Тажибаев ва АТМ бошлиғи А. Полвоновлар ҳам ўз иш режа ва бўлим низомларини тасдиқлаш учун Кенгашга тақдим этдилар ҳамда ушбу ҳужжатлар Кенгаш аъзолари томонидан маъқулланди.

**VII. Турли масалалар.**

**А. ТАТУ, Олий ва ўрта махсус таълим вазирлиги, Республика таълим сифатини назорат қилиш инспексияси томонидан филиалда ўтказилган ўрганиш ва текширув натижалари ҳақида ҳамда келгусида бажариладиган ишлар** тўғрисидаИ.Тожибоев ахборот берди.

Муҳаммад ал-Хоразмий номидаги Тошкент ахборот технологиялари университетининг 2021 йил 30 июлдаги 766-сон буйруғи асосида Университет ва унинг ҳудудий филиалларида 2021/2022-ўқув йилида магистратурага кириш имтиҳонларини юқори савияда ўтказиш ва шаффофликни таъминлаш мақсадида филиаллар директорларининг мурожаатларига асосан Университетнинг етакчи профессор-ўқитувчиларидан иборат ишчи гуруҳ Фарғона филиалида 2021 йил 12-16 август кунлари фаолият олиб борди.

Ишчи гуруҳ томонидан қуйидаги ишлар амалгаа оширилди:

- магистратурага кириш имтиҳонларини ишчи гуруҳ назорати остида ўтказилди;

- филиалнинг деканатлари, бўлимлари ва кафедралари фаолиятини келтирилган саволнома асосида ўрганилди;

- шунингдек, Академик лицей фаолиятини ҳам келтирилган саволнома асосида ўрганилди.

Ишчи гуруҳ томонидан филиалдаги мавжуд муаммо ва камчиликлар кўрсатиб бирилди. Жумладан,

1. Мутахассислик кафедраларда кафедра йўналишига мос илмий даражали ўқитувчилар етарли эмас.

2. Барча кафедраларда, бўлимларда номенклатура бўйича папкалардаги маълумотларни янгилаш, ўз кучини йўқотган хужжатларни олиб ташлаш керак.

3. Профессор-ўқитувчилар шахсий иш режаси ўнг томони (услубий, илмий, устоз-шогирд ишлари) шакллантирилганда ШИР формаси ностандарт шакллантирилган, бажарилиши керак бўлган ишлар аниқ қўрсатилмаган. ШИРлар турли шаклда шакллантирилган (А4, А5 форматларда). ШИР шаклантирилганда кафедра мудирлари ва юқорида турувчи раҳбарлар томонидан ШИР ўнг томони (услубий, илмий, устоз-шогирд ишлари) вазифалар белгилашда ўқитувчиларнинг илмий салоҳиятига қараб тизимли ёндашилмаган ва натижада дисбалансга олиб келган.

4. Баъзи бир ўриндош ўқитувчиларда ШИР ўнг томони тўлиқ шакллантирилмаган. Услубий ёки илмий ишлар режалаштирилмаган.

5. Кафедралар, шу жумладан, мутахассислик кафедралари ўқитиладиган фанлардан тўлиқ намунавий фан дастури билан таъминламаган. Фанларнинг тасдиқланган силлабуслари мавжуд. Силлабусда мустақил ишлар юкламаси нотўғри белгиланган.

6. Кафедралар етарли даражада услубий кўрсатмалар билан таъминламаган. Кўрсатмалар тайёрланган бўлиб марказлаштирилган ҳолда чоп этилмаган.

7. Айрим фанлардан ўқув услубий мажмуаларни қайта кўриб чиқиш керак.

8. Хорижий тиллар кафедрасида ўқитувчиларда тил билиш сертификатларни янгилаш керак.

9. Факультетларда Сифат комиссияси ташкил этилмаган. Бу ўз йўлида кафедраларда мавжуд камчиликларга олиб келган.

10. Инглиз тили гуруҳлари мавжуд эмас.

11. “Ҳаёт фаолияти хавфсизлиги”, “Физика”, Телекоммуникация йўналишидаги ўқув лабораториялар жиҳозлари маънан эскирган бўлиб, тўлиқ янгилаш керак.

12. Телекоммуникация факультети биносида таъмир ишлари керак.

13. Иқтидорли талабалар билан ишлаш тизими қисман йўлга қўйилмаган.

14. Филиал профессор-ўқитувчилари етарли даражада илмий-тадқиқот ишлари ва изланишлар билан қамраб олинмаган.

Ҳозирги кунда уларни бартараф этиш чоралари кўрилмоқда.

Ўзбекистон Республикаси Президентининг Президенти Ш.М.Мирзиёев раҳбарлигида 2021 йил 16 июнь куни “Олий таълим соҳасидаги ислоҳотлар натижадорлиги ҳамда янги ўқув йилига тайёргарлик жараёнлари тўғрисида” ўтказилган видеоселектор йиғилишининг 34-сонли баёни асосида олий таълим муассасаларининг 2021/2022 ўқув йилига тайёргарлик ҳолатини жойига чиқиб ўрганиш мақсадида Ўзбекистон Республикаси Олий ва ўрта махсус таълим вазирининг 2021 йил 13 августдаги “Олий таълим муассасаларининг 2021/2022 ўқув йилига тайёргарлик ҳолатини жойига чиқиб ўрганиш тўғрисида” 342-сонли буйруғи асосида ишчи гуруҳ томонидан 2021 йил 18 август куни Фарғона вилоятидаги олий таълим муассасаларини ўрганилди. Жумладан, Муҳаммад ал-Хоразмий номидаги ТАТУ Фарғона филиалининг янги 2021/2022 ўқув йилига тайёргарлиги бўйича амалга оширилган ишлар алоҳида сўровнома асосида ўрганиб чиқилди ва муаммо ва камчиликларни 2021/2022 ўқув йили бошлангунга қадар бартараф этиш топшириқлари берилди. Ҳозирда кўрсатилган камчиликларнинг 90%и бартараф этилди.

**Б. 2021-2022 ўқув йилида ТТЖда туриш учун тўлов масаласи юзасидан** М. Носиров сўзга чиқиб, ўтган ўқув йилида талабалар ётоқхонасида амалга оширилган ишлар ҳақида қисқача ахборот бериб, ТТЖ талабаларни қабул қилишга тайёрлигини таъкидлади ҳамда янги ўқув йилида ТТЖда яшаш учун ойлик тўлов миқдорини белгилаш лозимлигини таклиф қилди.

Ушбу масалага филиал Касаба уюшмаси раиси И. Рустамов, Бош ҳисобчи М.Юнусалиева, директор ўринбосарлари фикр-мулоҳаза билдирдилар.

Кенгаш аъзолари фикр-мулоҳазалар асосида ТТЖда туриш учун ойлик тўлов миқдорини 85 000 (саксон беш минг) сўм деб белгилаш мумкин, деган хулосага келдилар.

**В. Диссертация мавзуларини тасдиқлаш ҳамда илмий маслаҳатчи тайинлаш** тўғрисида сўзга чиққан филиал Илмий котиби М. Мирзаев Ахборот хавфсизлиги кафедраси ассистент-ўқитувчиси Тожиматов Достонбек Хомиджон ўғлининг 05.01.05-Ахборотларни ҳимоялаш усуллари ва тизимлари. Ахборот хавфсизлиги (техника фанлари бўйича) ихтисослигидан фалсафа доктори (PhD) илмий даражасини олиш учун тайёрланадиган “Сунъий интеллект технологияси асосида ахборот хавфсизлигини таъминловчи ақлли ахборот тизимини яратиш усул ва воситалари” мавзусидаги диссертация ишига доир кафедра томонидан тақдим этилган ҳужжатлар ҳамда Муҳаммад ал-Хоразмий номидаги Тошкент ахборот технологиялари университети Ахборот хавфсизлигини таъминлаш кафедраси доценти, (PhD) Назруллаев Нурбек Бахтиёрович номидан ушбу ишга илмий маслаҳатчи бўлишга берилган розилик хати мазмуни билан Кенгаш аъзоларини таништирди.

Доцентлар О. Райимжонова ва Р. Зулуновлар юқоридаги диссертация мавзусининг актуаллиги ва долзарблиги ҳақида фикр-мулоҳаза билдирдилар.

Ахборот хавфсизлиги кафедраси ассистент-ўқитувчиси Мирзаев Жамшид Боймуродовичнинг 05.01.05-Ахборотларни химоялаш усуллари ва тизимлари. Ахборот хавфсизлиги (техника фанлари бўйича) ихтисослигидан фалсафа доктори (PhD) илмий даражасини олиш учун тайёрланадиган “Корхона ва ташкилотларда аномал тармоқ трафигини аниқлаш усуллари ва алгоритмларини такомиллаштириш” мавзусидаги дессертация ишига доир кафедра томонидан тақдим этилган ҳужжатлар ҳамда Муҳаммад ал-Хоразмий номидаги Тошкент ахборот технологиялари университети Ахборот хавфсизлигини таъминлаш кафедраси доценти, техника фанлари номзоди Ғаниев Абдухалил Абдужалилович номидан ушбу ишга илмий маслаҳатчи бўлишга берилган розилик хати мазмуни билан Кенгаш аъзоларини таништирди.

Доцентлар О. Райимжонова ва С. Собировлар юқоридаги диссертация мавзусининг актуаллиги ва долзарблиги ҳақида фикр-мулоҳаза билдирдилар.

**Ушбу масала юзасидан Кенгаш**

**қ а р о р қ и л а д и:**

I. 1. А. Кадировнинг биринчи масала юзасидан берган ахбороти маълумот учун қабул қилинсин.

2. Республикамиз Президенти Ш. Мирзиёевнинг “Янги Ўзбекистон” газетасига берган интервьюси мазмуни ва ундан келиб чиқадиган вазифалар асосида факультет, кафедраларда тадбирлар режаси ишлаб чиқилсин.

II. 1. Д.Онаркулова ахбороти маълумот учун қабул қилинсин.

2. Ўзбекистон Республикаси Президентининг 2021 йил 31 майдаги “Ijro.gov.uz” ижро интизоми идоралараро ягона электрон тизими самарали фаолият кўрсатишини таъминлашга қаратилган қўшимча чора-тадбирлар тўғрисида”ги ПҚ-5132-сон қарори ижроси буйича филиалда амалга оширилаётган ишлар қоникарли деб топилсин.

3. Мазкур қарорнинг ижросини ўз зиммамда қолдираман.

III. 1. 2021 йил 6 сентябрь кунидан бошлаб режа ва намунавий ўқув дастури, маъруза матнлари асосида биринчи дарс машғулотларида “Мустақиллик дарс”лари ўтилсин (Масъул: А.Райимов, кафедра мудирлари, профессор-ўқитувчилар, Муддат: 10 сентябргача).

2. Ўзбекистон Республикаси Мустақиллигининг 30 йиллик байрами муносабати билан эълон қилинган дам олиш кунларини барча профессор-ўқитувчилар, ходимлар, талабалар ўз уйларида, оиласи даврасида юқори савияда ўтказишсин.

IV. 1. Ўқув ишлари бўйича директор ўринбосари И.Тожибоевнинг маълумот ахборот ва раҳбарлик учун қабул қилинсин.

2. Филиалдаги 7 та таълим йўналишлари ва 2 та магистратура мутахассисликлари учун ишлаб чиқилган ишчи ўқув режалар тасдиқлансин ва ўқув фаолиятида фойдаланишга тавсия этилсин.

3. Кафедраларнинг ўқув юкламалари ва уларга ажратилган штат бирликлари тасдиқлансин. Фанлар бўйича танловлар ўтказилганда ўзгартиришлар киритиш белгилаб қўйилсин.

4. Филиалда ўқитиладиган барча фанлардан электрон маълумотлар масофавий таълим платформасига тўлиқ киритилсин. Ўз вақтида маълумотларни жойламаган профессор-ўқитувчи ва кафедра мудирларга белгиланган тартибда чора кўрилиши белгилансин.

5. Ўқув биноларидаги аудиториялар бўйича масъулларга ва ҳисобхона ходимларига жиҳозларни қайта инвертациядан ўтказиш вазифаси юклатилсин.

6. Талабалар турар жойи бўйича жойларни тақсимот қилиш факультет деканлари зиммасига юклатилсин.

V. 1. Ўқув-услубий бўлим бошлиғи Ш.Умаровнинг маълумот ахборот ва раҳбарлик учун қабул қилинсин.

2. Барча кафедра ва факультетларнинг йиллик иш режалари тасдиқлансин ва ўқув-услубий бўлимга топширилсин.

Муддат: 2021 йил 7 сентябргача. Масъуллар: факультет деканлари ва кафедра мудирлари

3. Барча кафедраларнинг ўқув юкламаси ва штат бирликлари тасдиқлансин ва ўқув-услубий бўлимга топширилсин.

Муддат: 2021 йил 7 сентябргача. Масъуллар: факультет деканлари ва кафедра мудирлари

4. Барча профессор-ўқитувчиларнинг ўқув юкламалари белгиланган меъёрлар асосида таҳлил қилинсин, улар асосида шахсий иш режалар ишлаб чиқилиб, тасдиқлансин ва ўқув-услубий бўлимга топширилсин.

Муддат: 2021 йил 20 сентябргача. Масъуллар: факультет деканлари ва кафедра мудирлари

5. Қуйидаги ассистентларга белгиланган миқдорда маъруза машғулотлари ўтишига рухсат берилсин:

А.Абдулхамидов - 96 соат,

Ш.Эргашева - 180 соат,

Ж.Хожиматов - 132 соат,

Ғ.Пўлатов - 144 соат,

С.Неъматова - 90 соат,

М.Бурхонова - 60 соат,

М.Ҳасанова - 120 соат,

Г.Раҳматова - 120 соат,

Д.Тожиматов - 144 соат,

Ж.Мирзаев - 170 соат,

Ш.Ғаниева - 132 соат,

У.Худойназаров - 180 соат,

П.Мавлонов - 132 соат,

Ё.Рахимов - 240 соат,

С.Тулакова - 120 соат,

М.Саидов - 90 соат,

Х.Мусаев - 96 соат,

М.Содиқова - 174 соат,

А.Қаюмов - 180 соат,

М.Асраев - 240 соат,

М.Жўраев - 120 соат,

Б.Хошимов - 132 соат,

А.Каримов - 180 соат,

Б.Узақов - 300 соат,

А.Тиллабоев - 180 соат,

Х.Ражабова - 360 соат

Н. Абдуллажонова - 240 соат.

А.Тиллабоев - 180 соат,

Н.Мамасодиқова - 96 соат,

Г.Жўраева - 90 соат,

Л.Далибеков - 102 соат,

Ш.Эргашев - 90 соат,

А.Комилов - 60 соат,

Ш.Тошпўлатов - 90 соат,

С.Эргашев - 90 соат,

М.Тиллабоев - 90 соат.

6. 2021-2022 ўқув йилида ўқитиладиган 121 та фандан ишчи дастурлари тайёрланиб, тасдиқлансин ва ўқув-услубий бўлимда рўйхатга олинсин.

Муддат: 2021 йил 13 сентябргача. Масъуллар: факультет деканлари ва кафедра мудирлари

7. Фанлардан ўқув-услубий мажмуалар тайёрланиб, тасдиқлансин ва ўқув-услубий бўлимда рўйхатга олинсин.

Муддат: 2021 йил 20 сентябргача. Масъуллар: факультет деканлари ва кафедра мудирлари

8. Ушбу қарорларнинг бажарилиши бўйича маълумотлар тайёрлаш ва кейинги филиал Кенгашида ахборот бериш ўқув-услубий бўлим бошлиғи Ш.Умаров зиммасига ҳамда қарорлар ижросини назорат қилиш И.Тожибоев зиммасига юклатилсин.

VI. 1. Юқоридаги масала бўйича Кенгаш котиби М.Мирзаевнинг ахбороти маълумот учун қабул қилинсин.

2. Қуйида келтирилган филиал фаолиятига доир расмий ҳужжатлар тасдиқлансин:

* Филиал Кенгаши иш режаси ва аъзолари рўйхати;
* Филиал Бошқарув йиғилиши аъзолари рўйхати;
* Талабалар турар жойи Низоми ва иш режаси;
* АТМ,АРМ ва Академик лицейнинг йиллик иш режалари;
* Факультетлар, бўлимларнинг иш режалари;
* Маслаҳат Кенгаши, Педагог ходимларни танлов асосида ишга қабул қилиш тартиби, Жамоатчилик Кенгаши ва Васийлик Кенгашининг Низоми ва иш режалари, аъзолари рўйхати;
* Хотин-қизлар қўмитаси, рағбатлантириш Кенгаши Низоми ва иш режалари;
* Иқтидорли талабаларни Давлат ва номдор стипендияларга тақдим этиш Кенгаши иш режаси ва хайъати аъзолари рўйҳати;
* Битирувчиларни ишга тақсимлаш Мониторинг бўлими иш режаси ва Низоми;
* ИИИБнинг йиллик иш режаси.

3. Филиал Кенгаши ҳамда Бошқарув аъзолари рўйхати қуйидаги тартибда тасдиқлансин:

а) Филиал Кенгаши аъзолари рўйхати:

|  |  |  |
| --- | --- | --- |
| **№** | **Ф.И.Ш.** | **Кенгаш аъзолари лавозими** |
|  | Расулов Акбарали Махаматович | Кенгаш раиси, филиал директори, ф.-м. ф. д., профессор. |
|  | Тожибоев Иброхимжон Тожалиевич | Ўқув ишлари бўйича директор ўринбосари, ф.-м. ф. н., доцент. |
|  | Абдурахмонов Хабибулло Исакович | Филиал Ишлар бошқармаси бошлиғи. |
|  | Отақулов Ойбек Хамдамович | Компьютер инжиниринги факультети декани, т. ф. н., доцент. |
|  | Мухтаров Фаррух Маҳамадович | Телекоммуникация технологиялари ва касбий таълим факультети декани, PhD. |
|  | Кадиров Абдумалик Маткаримович | Ёшлар билан ишлаш бўйича директор ўринбосари, PhD. |
|  | Тешабоев Мухиддин Маърифович | Таълим сифатини назорат қилиш бўлими бошлиғи, PhD. |
|  | Умаров Шухратжон | Ўқув-услубий бўлим бошлиғи. |
|  | Мамажонов Илхомжон | Фарғона шаҳри Академик лицей директори. |
|  | Зулунов Равшанбек Маматович | Дастурий инжиниринги кафедраси мудири, ф.-м. ф. н., доцент. |
|  | Райимжонова Одинахон Содиқовна | Телекоммуникация инжиниринги кафедраси мудири, PhD. |
|  | Ғаниева Дилдора Азизовна | Хорижий тиллар каф. мудири в.б., ф. ф. н., доцент |
|  | Билолов Иномжон Ўктамович | Ахборот-таълим технологиялари кафедраси мудири,  п. ф. н., доцент. |
|  | Собиров Салимжон | Табиий фанлар каф. мудири, ф.-м. ф.н., доцент. |
|  | Абдуллаев Баходир Абдуғоппорович | Компьютер тизимлари кафедраси мудири в.б., и. ф. н. |
|  | Тожиматов Достонбек Хомиджон ўғли | Ахборот хавфсизлиги кафедраси мудири в.б. |
|  | Кочкорова Гулнора Дехканбаевна | Ўзбек тили ва гуманитар фанлар кафедраси мудири в.б., ф. ф. н. |
|  | Тожибоев Илхом Бахтиёрович | АРМ директори. |
|  | Онарқулова Дилдора | Мониторинг ва Ички назорат бўлими бошлиғи. |
|  | Нурматов Мирзаакбар | Бош ҳисобчи. |
|  | Ғаниева Шахризод | Хотин-қизлар қўмитаси раиси. |
|  | Рустамов Илхомидин | Филиал КУ раиси. |
|  | Носиров Музаффар | Филиал ТТЖ мудири |
|  | Нурдинова Розияхон | ИИТ ва ИПК тайёрлаш бўлими бошлиғи, PhD. |
|  | Авазов Жаҳонгир | “Ёшлар Иттифоқи” филиал бошланғич таш. етакчиси. |
|  | Мирзаев Муродил | Кенгаш котиби, ф.ф.н. |

б) Филиал Бошқарув йиғилиши аъзолари рўйхати:

|  |  |  |
| --- | --- | --- |
| **№** | **Ф.И.Ш.** | **Бошқарув аъзолари лавозими** |
|  | Расулов Акбарали Махаматович | Бошқарув раиси, филиал директори,  ф-м.фан. доктори, профессор. |
|  | Тожибоев Иброхимжон Тожалиевич | Ўқув ишлари бўйича директор ўринбосари, ф-м.фан. ном., доц. |
|  | Абдурахмонов Хабибулло Исакович | Филиал Ишлар бошқармаси бошлиғи. |
|  | Отақулов Ойбек Хамдамович | Компьютер инжиниринги факультети декани, техника фанлари номзоди, доцент. |
|  | Мухтаров Фаррух Маҳамадович | Телекоммуникация технологиялари ва касбий таълим фак. декани, тех. фан. бўйча фал. док. |
|  | Кадиров Абдумалик Маткаримович | Ёшлар билан ишлаш бўйича директор ўринбосари, иқт. фан. бўйича фал. доктори. |
|  | Тешабоев Мухиддин Маърифович | Таълим сифатини назорат қилиш бўлими бошлиғи, фалсафа доктори. |
|  | Умаров Шухратжон | Ўқув-услубий бўлим бошлиғи. |
|  | Тожибоев Илхом Бахтиёрович | АРМ директори. |
|  | Онарқулова Дилдора | Мониторинг ва Ички назорат бўлими бошлиғи. |
|  | Нурматов Мирзаакбар | Бош ҳисобчи. |
|  | Ғаниева Шахризод | Хотин-қизлар қўмитаси раисаси. |
|  | Рустамов Илхомидин | Филиал КУ раиси. |
|  | Носиров Музаффар | Филиал ТТЖ мудири |
|  | Нурдинова Розияхон | ИИТ ва ИПК тайёрлаш бўлими бошлиғи, техника фанлари бўйича фалсафа доктори. |
|  | Сулаймонов Расулжон | Филиал ҳуқуқшуноси |
|  | Полвонов Алимирзо | АТМ бошлиғи |
|  | Райимов Абдулҳамид | Ёшлар билан ишлаш, Маънавият ва маърифат бўлими бошлиғи |
|  | Ҳамдамова Марғуба | Девонхона мудираси |
|  | Мажидова Гўзалхон | Ходимлар бўлими бошлиғи в.в.б. |
|  | Неъматов Бехзод | Битирувчиларни ишга тақсимлаш ва мониторинг бўлими бошлиғи |
|  | Нурматов Мирзаакбар | Бош ҳисобчи |
|  | Мирзаев Муродил | Йиғилиш котиби, фил.фан.номзоди. |

VII. А. 1. И.Тожибоевнинг ахбороти маълумот учун қабул қилинсин.

2. Директор ўринбосарлари (И.Тожибоев, А.Кадиров, Р.Нурдинова), Факультет деканлари (О.Отақулов, Ф.Мухторов)ларга:

3. Ишчи гуруҳлар томонидан кўрсатилган камчиликларни бартараф этиш бўйича 3 кун муддатда чора-тадбирлар режаси ишлаб чиқилсин ва муаммо ва камчиликларни бартараф этиш чоралари кўрилсин.

4. Мазкур қарор ижросини назоратини ўз зиммамда қолдираман.

Б. ТТЖ мудир М. Носировнинг ахбороти маълумот учун қабул қилинсин ҳамда 2021-2022 ўқув йили учун талабанинг ТТЖда туриши учун ойлик тўлови 85000 (саксон беш минг) сўм миқдорида белгилансин.

В. 1. Филиал Илмий котиби М. Мирзаевнинг юқоридаги масала бўйича ахбороти маълумот учун қабул қилинсин.

2. Ахборот хавфсизлиги кафедраси ассистент-ўқитувчиси Мирзаев Жамшид Боймуродовичнинг 05.01.05-Ахборотларни химоялаш усуллари ва тизимлари. Ахборот хавфсизлиги (техника фанлари бўйича) ихтисослигидан фалсафа доктори (PhD) илмий даражасини олиш учун тайёрланадиган “Корхона ва ташкилотларда аномал тармоқ трафигини аниқлаш усуллари ва алгоритмларини такомиллаштириш” номли диссертация иши мавзуси маъқуллансин ҳамда Муҳаммад ал-Хоразмий номидаги Тошкент ахборот технологиялари университети Ахборот хавфсизлигини таъминлаш кафедраси доценти, техника фанлари номзоди Ғаниев Абдухалил Абдужалилович ушбу илмий-тадқиқот ишига илмий маслаҳатчи сифатида тайинлансин.

3. Ахборот хавфсизлиги кафедраси ассистент-ўқитувчиси Тожиматов Достонбек Хомиджон ўғлининг 05.01.05-Ахборотларни ҳимоялаш усуллари ва тизимлари. Ахборот хавфсизлиги (техника фанлари бўйича) ихтисослигидан фалсафа доктори (PhD) илмий даражасини олиш учун тайёрланадиган “Сунъий интеллект технологияси асосида ахборот хавфсизлигини таъминловчи ақлли ахборот тизимини яратиш усул ва воситалари” мавзусидаги диссертация иши темаси маъқуллансин ҳамда Муҳаммад ал-Хоразмий номидаги Тошкент ахборот технологиялари университети Ахборот хавфсизлигини таъминлаш кафедраси доценти, (PhD) Назруллаев Нурбек Бахтиёрович ушбу илмий-тадқиқот ишига илмий маслаҳатчи сифатида тайинлансин.

Кенгаш раиси: А. Расулов

Кенгаш котиби: М. Мирзаев